Dôležité upozornenie – oznámenie spoločnosti IKEA

Slovenská obchodná inšpekcia, v záujme dôslednej ochrany spotrebiteľov upozorňuje:

Spoločnosť IKEA Bratislava, s.r.o., Ivanská cesta 18, oznamuje, že sťahuje z predaja kávovar/čajovar FÖRSTǺ, colný kód: 701342000, artiklové čísla: 401-585-93, 201-497-07, časová známka: všetky, krajina pôvodu: Čína. Ide o kávovar/čajovar v objeme 0,4l a 1l- sklenenú nádobu s plastovým držiakom a kovovým mechanizmom na pretláčanie kávy alebo čaju. 

Oznámeným dôvodom stiahnutia týchto výrobkov bolo, že spoločnosť IKEA dostala dvadsať oznámení o tom, že sa sklenená kanvica rozbila, vrátane dvanástich oznámení o spôsobených poraneniach popálením z rozliatej kávy/čaju a jedného hlásenia o reznom poranení.

IKEA odporúča všetkým zákazníkom, aby vrátili  kávovar/čajovar FÖRSTǺ do ktoréhokoľvek obchodného domu IKEA, kde im bude vrátená jeho plná cena.     

Viac informácii získate na www. IKEA.sk alebo telefónnom čísle 02/48226 111.